Συζήτηση:Τούμπα Θεσσαλονίκης

message: Η αναφορά σε περιοχή «Αθηνών» είναι λάθος. Δεν υπάρχει τέτοια περιοχή στη Θεσσαλονίκη.

message: Τα παρακάτω είναι μεταφορά από εδώ ǁǁ ǁ Chalk19 (συζήτηση) 13:42, 11 Οκτωβρίου 2019 (UTC)
Αφαίρεσα την παράγραφο για αδέσποτα ζώα από το άρθρο Τούμπα Θεσσαλονίκης γιατί το πρόβλημα με τα αδέσποτα δεν είναι ειδικά στην Τούμπα οξύτατο και οι πηγές που αναφέρετε δεν αποδεικνύουν κάτι τέτοιο (ένα περιστατικό με πυροβολισμό σκύλων και καταγγελίες για δηλητηρίαση 4 γατιών στην περιοχή το 2011). Το πρόβλημα με τα αδέσποτα και τα περιστατικά δηλητηρίασή τους στην Τούμπα είναι τόσο συχνό όσο και στην υπόλοιπη χώρα και δεν υπάρχει κανένας λόγος για ξεχωριστή αναφορά στη συγκεκριμένη περιοχή. Κάθε ειδησεογραφικού τύπου πληροφορία δε σημαίνει ότι έχει θέση και σε ένα εγκυκλοπαιδικό άρθρο.
Επίσης δεν αναφέρεται πουθενά ότι η φωτογραφία με το αδέσποτο σκυλί που βάλατε στο άρθρο είναι από την περιοχή. Niki81 (συζήτηση) 14:08, 10 Οκτωβρίου 2019 (UTC)
Ευχαριστώ πολύ για τις επισημάνσεις Niki81 ! Επίσης όμως αν φωτογραφίσω ένα σκυλο, το ανεβάσω wikidata,  και το προσθέσω στην τουμπα υπάρχει περίπτωση να μην το σβήσεις; Pakos2018 (συζήτηση)
Αναφορά σε αδέσποτα δεν έχει θέση στο συγκεκριμένο άρθρο για τους λόγους που σας εξήγησα προηγουμένως. Γενικά για τις φωτογραφίες θα πρέπει να προκύπτει με σαφήνεια που έχουν τραβηχτεί. Όχι δηλαδή μόνο να αναφέρει αυτός που την τράβηξε που τραβήχτηκε η φωτογραφία.(ένας σκύλος στη μέση ενός δρόμου μπορεί να έχει τραβηχτεί οπουδήποτε στην Ελλάδα ή και στο εξωτερικό). Niki81 (συζήτηση) 08:07, 11 Οκτωβρίου 2019 (UTC)
Ευχαριστώ και πάλι για τον χρόνο σας, αλλά για να το διευκρινίσουμε, εσεις εχετε θέμα με τα αδέσποτα ως παράγραφο ή με τη φωτογραφία που δεν έχει location;  και επαναλαμβάνοντας την συγκεκριμένη κλειστή ερώτηση που σας έθεσα: αν φωτογραφίσω ένα σκυλο στην Τουμπα όπου και μένω, το ανεβάσω wikidata, και το προσθέσω στο λήμμα τουμπα υπάρχει περίπτωση να μην το σβήσετε; Pakos2018 (συζήτηση)
θα σβήσω όλη την παράγραφο και τη φωτογραφία.Niki81 (συζήτηση) 11:55, 11 Οκτωβρίου 2019 (UTC)
Μου αρέσουν οι απαντήσεις που αποπνέουν λακωνικότητα και έπαρση ταυτόχρονα! Καλή συνέχεια στις συνεισφορές σας (aka διαγραφές σας)! Pakos2018 (συζήτηση)
 Eδώ τελειώνει η μεταφορά. ǁǁ ǁ Chalk19 (συζήτηση) 13:42, 11 Οκτωβρίου 2019 (UTC)
thread_title:  Αδέσποτα 

message: Τα παρακάτω είναι μεταφορά από  ǁǁ ǁ Niki81 (συζήτηση) 12:04, 6 Αυγούστου 2020 (UTC)
Στο άρθρο Τούμπα είχα σβήσει την παρακάτω παράγραφο 
«Ακόμη, η περιοχή Κρυονερίου και Μαλακοπής καθώς και η πέριξ του ρέματος Δόξας αντιμετωπίζουν μεγάλο κίνδυνο πλημμυρών[2][3]. Μάλιστα, το ρέμα έχει μετατραπεί σε σκουπιδότοπο[4]. Το φαινόμενο των αδέσποτων σκύλων στην περιοχή της Τούμπας είναι ιδιαίτερα οξυμένο. Επίσης, παρατηρούνται συχνά περιστατικά δηλητηρίασης αδεσπότων ζώων. Για τον λόγο αυτό οργανώνται δράσεις ευαισθητοποίησης των πολιτών.[5][6][7][8][9] Αποτελεί μια από τις πιο επιβαρυμένες σε ατμοσφαιρική ρύπανση όζοντος περιοχές της πόλης».(την οποία επανέφερες και διέγραψα εκ νέου) για τους εξής λόγους: Δε μπορούμε νε γεμίζουμε ένα άρθρο που αναφέρεται σε μια περιοχή μιας πόλης με οτιδήποτε δημοσιεύεται σε μια εφημερίδα και κυρίως όταν τα δημοσιεύματα είναι παλιά καθώς κάτι που συνέβη πριν από χρόνια δε σημαίνει ότι συνεχίζει να ισχύει και τώρα. Ειδικότερα: 
«Ακόμη, η περιοχή Κρυονερίου και Μαλακοπής καθώς και η πέριξ του ρέματος Δόξας αντιμετωπίζουν μεγάλο κίνδυνο πλημμυρών». Πηγή δημοσίευμα της καθημερινής του 2003 (!) στο οποίο ο τότε γενικός διευθυντής δικτύων και εγκαταστάσεων της Επιχείρησης Υδρευσης-Αποχέτευσης Θεσσαλονίκης, κ. Γ. Βουγιατζής, αναφέρθηκε σε «10 έργα στη Θεσσαλονίκη, τα οποία έχουν προτεραιότητα και είναι ρέματα που βρίσκονται στο «κόκκινο», όπως το ρέμα Πολίχνης-Συκεών, ο Δενδροπόταμος που χρειάζεται λιμνοδεξαμενές και καθαρισμό, ο χείμαρρος Ιωνίας που δεν έχει αποδέκτη, ο χείμαρρος Δόξης μεταξύ Τριανδρίας-Τούμπας»... Δεν είπε ότι οι περιοχές γύρω από το ρέμα της Δόξας αντιμετωπίζουν μεγάλο κίνδυνο πλημμυρών αναφέρθηκε στα έργα που έχουν προτεραιότητα. Κυρίως όμως γνωρίζεις αν στο διάστημα των 17χρόνων από το δημοσίευμα έχουν γίνει και τι έργα στη περιοχή;  Και εδώ  δημοσίευμα του 2015 για να τεκμηριωθεί ότι το Κρυονέρι και η Μαλακοπή αντιμετωπίζουν μεγάλο κίνδυνο πλημμυρών; Δε συζητώ δε για την ανακοίνωση της συντονιστικής επιτροπής μαθητών Θεσσαλονίκης –δεν μπορεί μια τέτοια ανακοίνωση να χρησιμοποιείται ως πηγή στη Βικιπαίδεια –εκτός αυτού σε ποιο ρέμα αναφέρονται όταν μιλούν για ρέμα της Τούμπας; (ορισμένα δε στην ανατολική Θεσσαλονίκη έχουν επανειλημμένα καθαριστεί τα τελευταία χρόνια). 
	 
«Επίσης, παρατηρούνται συχνά περιστατικά δηλητηρίασης αδεσπότων ζώων. Για τον λόγο αυτό οργανώνται δράσεις ευαισθητοποίησης των πολιτών». Πηγές  του 2017 –δεν αναφέρεται στη Τούμπα,  -ούτε εδώ αναφορά στη Τούμπα ούτε αναφορά σε περιστατικά δηλητηρίασης ζώων,  του 2011 (!), που γίνεται λόγος για πέντε νεκρές γάτες (αν είναι από φόλες δε προκύπτει από κάπου),  του 2018, για το ίδιο περιστατικό και εδώ . Στην Ελλάδα δυστυχώς τέτοια φαινόμενα μπορεί να συναντήσει κανείς παντού και πολύ πιο συχνά –ο πυροβολισμός των σκυλιών στο Σειχ Σου (γιατί μόνο αυτό  αποδεικνύει κακοποίηση στη περιοχή από τα δημοσιεύματα που παρατίθενται ως πηγές) δεν αποδεικνύει ότι στη Τούμπα ειδικά παρατηρούνται συχνά περιστατικά δηλητηρίασης αδεσπότων ζώων. «Αποτελεί μια από τις πιο επιβαρυμένες σε ατμοσφαιρική ρύπανση όζοντος περιοχές της πόλης» αντίστοιχο πρόβλημα και εδώ –δημοσιεύματα Μάιος του 2012 και 2016. Δεν έχει γίνει κάποια μελέτη με χρονική διάρκεια που να αποδεικνύει τον ισχυρισμό ότι η Τούμπαείναι  από τις πιο επιβαρυμένες σε ατμοσφαιρική ρύπανση όζοντος περιοχή της πόλης. (Το δημοσίευμα του 2012 αναφέρει «Το όζον εξουδετερώνεται στο κέντρο από άλλους ρύπους και ενώσεις, π.χ. τα οξείδια του αζώτου που εκπέμπονται από τα οχήματα και γι' αυτό συνήθως το βρίσκουμε σε υψηλές συγκεντρώσεις στις παρυφές της πόλης, κοντά στο δάσος του Σέιχ-Σου, στο Επταπύργιο, στο Πανόραμα, στην Τούμπα κ.α.» - θα προσθέσουμε τη σχετική αναφορά και στο άρθρο για το Πανόραμα; –δε νομίζω). Niki81 (συζήτηση) 12:50, 3 Αυγούστου 2020 (UTC)
	 
Niki81 ευχαριστώ για το κατατοπιστικό και εκτενές σχόλιο. Κατανοώ την ανάγκη σου για αναίρεση βανδαλισμών αλλά στη συγκεκριμένη περίπτωση αντί για elaboration τα εκμηδενίζεις όλα (σβήνω μαζικά αλλά δεν παράγω κάτι). Μπορεί να ξενίζει το θέμα, αλλά υφίσταται. Άλλο η εγκυκλοπαιδικότητα άλλο η ωραιοποίηση. Εαν τα θεωρείς παλιές τις πηγές θα ήταν έντιμο να αναζητήσεις νέες που να αναιρούν τα υπάρχοντα δεδομένα. Θα μπορούσες να βάλεις το εκκρεμεί παραπομπή εάν έκρινες κάτι τόσο εξωφρενικό και βανδαλισμό. Επίσης, η συντονιστική επιτροπή μαθητών Θεσσαλονίκης που - προς λύπη μου - με αρκετή έπαρση υποβαθμίζεις έκανε μια ανακοίνωση και δημοσιεύθηκε στον τοπικό τύπο της Θεσσαλονίκης. Δεν γνωρίζω τι βεληνεκούς πηγή απαιτείς για ένα λήμμα μιας συνοικίας της πόλης! Τέλος, το θέμα με τα αδέσποτα (+τα υπολοιπα) υφίσταται όσο και αν δεν θέλουμε να το βλέπουμε ή να εθελοτυφλούμε ως κάτοικοι της περιοχής. Georgios86 (συζήτηση) 13:39, 3 Αυγούστου 2020 (UTC)
replies: text: Georgios86 συνεχίζω να πιστεύω ότι σε λήμματα που αφορούν συνοικίες ή περιοχές μιας πόλης δεν έχει θέση κάθε γεγονός που έχει καταγραφεί στα μέσα ενημέρωσης και για αυτό κυρίως διέγραψα ότι ανέφερα παραπάνω. Γράφεις ότι θα μπορούσα να βελτιώσω το κείμενο και όχι να τα εκμηδενίσω όλα. Πώς να βελτιώσω το σημείο που αναφέρεσαι στα αδέσποτα; Να ψάξω να βρω εγώ άρθρα που να λένε ότι στη Τούμπα δεν υπάρχουν κακές συμπεριφορές στα αδέσποτα; Και όπως ανέφερα και προηγουμένως μόνο μια από τις πηγές που χρησιμοποίησες αναφέρεται σε περιστατικό εις βάρος αδέσποτων. Γιατί επανέφερες τις άλλες παραπομπές;

text: Επίσης μπορεί να σου φαίνεται ότι χαρακτηρίζεται από έπαρση το σχόλιο μου για την ανακοίνωση του συντονιστικού αλλά και εδώ επιμένω ότι δεν μπορεί να αποτελεί πηγή για τη Βικιπαίδεια μια τέτοια ανακοίνωση. Niki81 (συζήτηση) 12:04, 6 Αυγούστου 2020 (UTC)
Η άποψή μου είναι ότι τετριμμένες πληροφορίες ή περιορισμένης τοπικά και χρονικά (μαζί) σημασίας δεν πρέπει να προστίθενται στα λήμματα. Πχ το ζήτημα με τα αδέσποτα είναι εντελώς τετριμμένο, καθώς αφορά πρακτικά οποιαδήποτε πόλη και κωμόπολη της Ελλάδας. Κατανοοώ και εκτιμώ το ενδιαφέρον των πολιτών για τον τόπο τους αλλά η ΒΠ δεν είναι πεδίο ακτιβισμού.--Dipa1965 (συζήτηση) 17:15, 6 Αυγούστου 2020 (UTC)
thread_title: Μεταφορά από σελίδα χρήστη Georgios86